Bryan Koopman het hierdie foto ingestuur van 'n plaaswerker met dooie lammertjies wie se ma's nie genoeg melk gehad het nie. Dit is geneem op die plaas Kurees in die Kenhardt-distrik, Noord-Kaap.
"Ons waardeer die publiek se hulp en vrygewigheid tot op hede. Sonder hulle kan ons nie hierdie mense help nie. Ons doen 'n beroep op mense om asseblief hul harte oop te maak," sê Pieter du Plessis, die plaaslike koördineer van die Water Warriors.
Die organisasie is 'n geregistreerde nie-winsgewende organisasie met vyf lede wat sorg vir deursigtigheid en hulle reik 18A-belastingsertifikate uit.